เอ๊ะยังไง! คลังไม่ฟันธงยกเลิกแผนเก็บภาษีเครื่องดื่ม
เอ๊ะยังไง! คลังไม่ฟันธงยกเลิกแผนเก็บภาษีเครื่องดื่มที่มีส่วนผสมของน้ำตาลสูง เผยรอผลศึกษาเพิ่มเติมจากหน่วยงานที่เกี่ยวข้องก่อน
11 ก.ค. 2559

นายสมชัย สัจจพงษ์ ปลัดกระทรวงการคลัง เปิดเผยว่า เท่าที่ทราบข้อมูล ณ ขณะนี้ยังไม่ได้ฟันธงว่าจะยกเลิกแนวความคิดจัดเก็บภาษีสรรพสามิตเครื่องดื่มที่มีส่วนผสมของน้ำตาลสูง เพียงแต่ได้มอบหมายให้หน่วยงานที่เกี่ยวข้องกลับไปศึกษาข้อมูลเพิ่มเติมในรายละเอียด โดยจะต้องอยู่ภายใต้หลักการในการสนับสนุนให้ประชาชนบริโภคน้ำตาลอย่างมีประสิทธิภาพและไม่กระทบต่อสุขภาพ
“ยอมรับว่ามีหลายแนวทางที่จะดำเนินการได้ โดยเรื่องภาษีเป็นแนวทางหนึ่งที่สามารถดำเนินการได้ง่าย แต่ยังต้องรอข้อสรุปในเร็วๆ นี้” ปลัดกระทรวงการคลัง ระบุ